Սվետան այս առաջարկությունն էլ է մերժել: Հարութը, ըստ մեղադրանքի, պայմանավորվել է իր անչափահաս ընկերների հետ, որ Սվետայի հասցեին արատավորող տեղեկություններ տարածելու սպառնալիքով նրանից զգալի չափի գումար շորթեն: Հովիկն իրենց տանից թուղթ է բերել, որի վրա Սվետայի վերաբերյալ արատավորող տեղեկություններ է գրել: Նա թուղթը հանձնել է Հարութին: Ապա Հարութն ու Հովիկը, ըստ մեղադրանքի, ժամը 21-ի սահմաններում բարձրացել են Սվետայի բնակարանի դռան մոտ, իսկ Ռազմիկը մնացել է շքամուտքի դռան մոտ, որ մարդ գալուն պես հազալու միջոցով ազդանշան տա ընկերներին: